
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2517 

8 Οκτωβρίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

*Τροποποίηση της αριθ. 388/0056/07.06.2013 (ΦΕΚ 
288/ΥΟΔΔ/20.06.2013) απόφασης του Προέδρου 
της ΕΔΕΑ «Σύσταση και Συγκρότηση Ομάδας 
Ελέγχου για τη διενέργεια ελέγχου της ΕΔΕΑ 
σε Πράξεις/Υποέργα του Ε.Π. ΔΙΟΙΚΗΤΙΚΗ ΜΕΤΑΡ¬ 


ΡΥΘΜΙΣΗ / ΕΚΤ, στο πλαίσιο του ΕΣΠΑ». 1 

Φόρτωση ρυμουλκουμένων-ημιρυμουλκουμένων σε 

οδικά οχήματα. 2 

Ανάθεση Ληξιαρχικών καθηκόντων στο Δήμο Ιερά- 

πετρας. 3 

Τροποποίηση Ο.ΕΎ του Νομικού Προσώπου «Κέντρο 
Κοινωνικής Προστασίας Αλληλεγγύης Παιδείας & 
Περιβάλλοντος του Δήμου Αλεξανδρούπολης.... 4 

Συγκρότηση συνεργείου υπερωριακής απασχόλησης 5 


ΑΠΟΦΑΣΕΙ Σ 

Αριθμ. 565/0056 (1) 

*Τροποποίηση της αριθ. 388/0056/07.06.2013 (ΦΕΚ 288/ 
ΥΟΔΔ/20.06.2013) απόφασης του Προέδρου της ΕΔΕΑ 
«Σύσταση και Συγκρότηση Ομάδας Ελέγχου για τη 
διενέργεια ελέγχου της ΕΔΕΑ σε Πράξεις/Υποέρ- 
γα του Ε.Π. ΔΙΟΙΚΗΤΙΚΗ ΜΕΤΑΡΡΥΘΜΙΣΗ / ΕΚΤ, στο 
πλαίσιο του ΕΣΠΑ». 

Ο ΠΡΟΕΔΡΟΣ 

ΤΗΣ ΕΠΙΤΡΟΠΗΣ ΔΗΜΟΣΙΟΝΟΜΙΚΟΥ ΕΛΕΓΧΟΥ 

Έχοντας υπόψη: 

1. Τις διατάξεις των αρθρ. 15 και 16 του Ν. 3614/2007 
«Διαχείριση, έλεγχος και εφαρμογή αναπτυξιακών πα¬ 
ρεμβάσεων για την προγραμματική περίοδο 2007-2013» 
(ΦΕΚ Α' 267). 

2. Τις διατάξεις του αρθρ. 10, παρ. 6 και 7 του 
Ν.3840/2010 «Αποκέντρωση, απλοποίηση και ενίσχυση 
της αποτελεσματικότητας των διαδικασιών του Εθνικού 
Στρατηγικού Πλαισίου Αναφοράς (ΕΣΠΑ) 2007-2013 και 
άλλες διατάξεις» (ΦΕΚ Α' 53). 

3. Τις διατάξεις του άρθρου 25 παρ.1 του Ν.3492/2006 
«Οργάνωση συστήματος ελέγχου για τη διασφάλιση 
της χρηστής δημοσιονομικής διαχείρισης του Κρατικού 


Προϋπολογισμού και των εκτός του Κρατικού Προϋπο¬ 
λογισμού φορέων και άλλες διατάξεις» (ΦΕΚ Α' 210). 

4. Τις διατάξεις του άρθρου 21 παρ. 3 του Ν. 4024/ 
27-10-2011 «Συνταξιοδοτικές ρυθμίσεις, ενιαίο μισθολόγιο - 
βαθμολόγιο, εργασιακή εφεδρεία και άλλες διατάξεις 
εφαρμογής του μεσοπρόθεσμου πλαισίου δημοσιονομι¬ 
κής στρατηγικής 2012-2015». (ΦΕΚ Α' 40/226/27-10-2011). 

5. Την αριθμ. 2/49837/0004/2-7-2008 (ΦΕΚ Β' 1334) από¬ 
φαση του Υπουργού Οικονομίας και Οικονομικών «Κα¬ 
θορισμός αρμοδιοτήτων και ρύθμιση θεμάτων λειτουρ¬ 
γίας της Επιτροπής Δημοσιονομικού Ελέγχου (άρθρο 15 
Ν. 3614/2007)». 

6. Την αριθμ. 2/49840/0004/2-7-2008 (ΦΕΚ Β' 1334) 
απόφαση του Υπουργού Οικονομίας και Οικονομικών 
σχετικά με την κατανομή των αρμοδιοτήτων των υπο¬ 
στηρικτικών της ΕΔΕΑ Διευθύνσεων Προγραμματισμού 
και Ελέγχων κλπ (Δ51 και Δ56). 

7. Την αριθμ. 2/46430/0004/24-7-2012 (ΦΕΚ Β' 2183) Από¬ 
φαση του Αναπληρωτή Υπουργού Οικονομικών «Μεταβί¬ 
βαση αρμοδιοτήτων και της εξουσίας να υπογράφουν 
«Με εντολή Αναπληρωτή Υπουργού» στο Γενικό Γραμ- 
ματέα Δημοσιονομικής Πολιτικής, στους Προϊσταμέ¬ 
νους Γ ενικών Διευθύνσεων, Διευθύνσεων και Τ μημάτων 
της Γενικής Γραμματείας Δημοσιονομικής Πολιτικής / 
Γενικού Λογιστηρίου του Κράτους του Υπουργείου Οι¬ 
κονομικών» (Αρθρο 2, στοιχ. Β, παρ. 2, περιπτ. ιβ). 

8. Την αριθμ. 2/78378/0022/29-12-2011 Απόφαση του 
Αναπληρωτή Υπουργού Οικονομικών «Καθορισμός απο¬ 
ζημίωσης στις ελεγκτικές ομάδες της παρ. 8 του άρθρου 
16 του Ν. 3614/2007». (ΦΕΚ ΥΟΔΔ 20/19-1-2012). 

9. Την αριθμ. 2/39054/0022/08/18-8-2009 Απόφαση του 
Υπουργού Οικονομίας και Οικονομικών «Καθορισμός 
του ύψους εκτός έδρας αποζημίωσης και των εξόδων 
μετακίνησης των μετακινούμενων προσώπων με τα άρ¬ 
θρα 15 και 16 του Ν. 3614/2007» (ΦΕΚ Β' 1850/03.09.2009), 
όπως τροποποιήθηκε με την αριθμ. 2/33481/0022/27-4-2011 
Απόφαση του Υπουργού Οικονομικών «Δαπάνες Μετα¬ 
κινήσεων» (ΦΕΚ Β'/1069/31-5-2011). 

10. Το ετήσιο Πρόγραμμα Τεχνικής Υποστήριξης της 
εφαρμογής Ε.Δ.ΕΛ. για το έτος 2013, 

11. Την εγκεκριμένη στην αρ. 523/31-01-2013 συνεδρίαση 
της ΕΔΕΑ Στρατηγική Ελέγχων και το εγκεκριμένο στην 
αρ. 523/31-01-2013 συνεδρίαση Πρόγραμμα Ελέγχων για 
την ελεγκτική περίοδο 01/07/2012 έως 30/06/2013. 

12. Την ανάγκη τροποποίησης της συγκρότησης της ομά¬ 
δας ελέγχου που συστάθηκε με την 388/0056/07.06.2013 
(ΦΕΚ 288/ΥΟΔΔ/20.06.2013) Απόφαση του Προέδρου της 
ΕΔΕΑ «Σύσταση και Συγκρότηση Ομάδας Ελέγχου για τη 
διενέργεια ελέγχου της ΕΔΕΑ σε Πράξεις/Υποέργα του 
Ε.Π. ΔΙΟΙΚΗΤΙΚΗ ΜΕΤΑΡΡΥΘΜΙΣΗ / ΕΚΤ, στο πλαίσιο του 
ΕΣΠΑ», λόγω ασθένειας του συντονιστή της και της εκ 
του λόγου τούτου μη συμμετοχής του στη διενέργεια 
του ελέγχου. 

13. Το γεγονός ότι από τις διατάξεις αυτής της από¬ 
φασης προκαλείται, δαπάνη 485,80€ για την αμοιβή 
των ελεγκτών, πλέον εργοδοτικών εισφορών, η οποία 
βαρύνει τις πιστώσεις του Π/Υ Δημοσίων Επενδύσεων 
(Πρόγραμμα Τεχνικής Υποστήριξης της εφαρμογής της 
ΕΔΕΑ - Υποπρόγραμμα Β'), αποφασίζουμε: 

Την τροποποίηση του αποφασιστικού μέρους της αριθ. 
388/0056/07.06.2013 (ΦΕΚ 288/ΥΘΔΔ/20.06.2013) απόφα¬ 
σης του Προέδρου της ΕΔΕΑ «Σύσταση και Συγκρότηση 
Ομάδας Ελέγχου για τη διενέργεια ελέγχου της ΕΔΕΑ 
σε Πράξεις/Υποέργα του Ε.Π. ΔΙΟΙΚΗΤΙΚΗ ΜΕΤΑΡΡΥΘ¬ 
ΜΙΣΗ / ΕΚΤ, στο πλαίσιο του ΕΣΠΑ» ως εξής: 

«2. Την Ομάδα Ελέγχου αποτελούν οι: 

- ΑΡΝΑΟΥΤΗΣ ΠΕΤΡΟΣ ΚΩΝΣΤΑΝΤΙΝΟΣ του ΑΝΔΡΕΑ, 
με Α.Δ.Τ. ΑΖ 016672, υπάλληλος της 56ης Δ/νσης «Προ¬ 
γραμματισμού και Ελέγχων Επιχειρησιακών Προγραμ¬ 
μάτων που συγχρηματοδοτούνται από το Ευρωπαϊκό 
Κοινωνικό Ταμείο, από το Ευρωπαϊκό Ταμείο Αλιείας 
και επιχειρησιακών προγραμμάτων που εντάσσονται 
στο στόχο Ευρωπαϊκή Εδαφική Συνεργασία» του ΓΛΚ, 
κλάδου ΠΕ Δημοσιονομικών, ως συντονιστής. 

- ΚΑΤΣΟΥΛΑ ΝΙΚΟΛΕΤΤΑ του ΗΛΙΑ, με Α.Δ.Τ. Σ560046, 
υπάλληλος της 56ης Δ/νσης «Προγραμματισμού και 
Ελέγχων Επιχειρησιακών Προγραμμάτων που συγχρη- 
ματοδοτούνται από το Ευρωπαϊκό Κοινωνικό Ταμείο, 
από το Ευρωπαϊκό Ταμείο Αλιείας και επιχειρησιακών 
προγραμμάτων που εντάσσονται στο στόχο Ευρωπαϊκή 
Εδαφική Συνεργασία» του ΓΛΚ, κλάδου ΔΕ Δημοσιονο¬ 
μικών, ως μέλος». 

Κατά τα λοιπά ισχύει ως έχει η ανωτέρω τροποποι¬ 
ούμενη απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

*(Δημοσιεύθηκε αρχικά στο ΦΕΚ 457/ΥΟΔΔ/20.9.2013) 
Αθήνα, 4 Σεπτεμβρίου 2013 

Ο Πρόεδρος 
ΒΑΣΙΛΕΙΟΣ ΚΑΤΡΙΒΕΣΗΣ 

-♦- 

Αριθμ. 3829/259 (2) 

Φόρτωση ρυμουλκουμένων-ημιρυμουλκουμένων 
σε οδικά οχήματα. 

Ο ΥΦΥΠΟΥΡΓΟΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις της παρ 4 του άρθρου 3 του ν.3446/2006 
(ΦΕΚ Α' 49) «Οργάνωση και λειτουργία αρχών ελέγ¬ 
χου κυκλοφορίας των οχημάτων - Ρυθμίσεις για τις 
επιβατικές μεταφορές και άλλες διατάξεις.» όπως έχει 
τροποποιηθεί και ισχύει με τις διατάξεις του άρθρου 
65 του ν.4150/2013 (ΦΕΚ Α' 102) «Ανασυγκρότηση του 
Υπουργείου Ναυτιλίας και Αιγαίου και άλλες διατάξεις». 


2. Τ ις διατάξεις των άρθρων 32 και 53 του Κώδικα Οδι¬ 
κής Κυκλοφορίας ο οποίος κυρώθηκε με το ν. 2696/1999 
(ΦΕΚ Α' 57) καθώς και τις λοιπές διατάξεις του νόμου αυ¬ 
τού, όπως τροποποιήθηκε με το ν. 3542/2007 (ΦΕΚ Α' 50). 

3. Τ ις διατάξεις του π.δ. 85/2012 (ΦΕΚ Α' 141) «Ίδρυση 
και μετονομασία Υπουργείων, μεταφορά και κατάργηση 
υπηρεσιών» όπως τροποποιήθηκε με το άρθρο 1 του π.δ. 
118/2013 (ΦΕΚ ΑΊ52) 

4. Την υπ’ αριθμ. 329/03.07.2013 απόφαση του Πρω¬ 
θυπουργού και του Υπουργού ΥποΜεΔι «Καθορισμός 
αρμοδιοτήτων του Υφυπουργού Υποδομών, Μεταφορών 
και Δικτύων Μιχαήλ Παπαδόπουλου ( ΦΕΚ Β' 1655). 

5. Τ ις διατάξεις του π.δ. 1161/1977 (ΦΕΚ Α' 380) «Περί 
των μέγιστων ορίων, διαστάσεων, βαρών των αυτοκινή¬ 
των οχημάτων, αρθρωτών οχημάτων, ρυμουλκουμένων 
υπό αυτοκινήτων και συρμών όπως ισχύει». 

6. Την ανάγκη καθορισμού όρων και προϋποθέσεων 
για τη μεταφορά ρυμουλκουμένων -ημιρυμουλκουμένων 
από όχημα φόρτωσης με αμάξωμα πλατφόρμα. 

7. Το γεγονός ότι από τις διατάξεις της παρούσας δεν 
προκαλείται δαπάνη εις βάρος του κρατικού προϋπο¬ 
λογισμού, αποφασίζουμε: 

Άρθρο 1 

1. Η παρούσα ορίζει τις προϋποθέσεις και προδια¬ 
γραφές φόρτωσης ενός ή δύο ρυμουλκουμένων-ημιρυ- 
μουλκουμένων σε οδικά οχήματα όπως ορίζεται με τις 
διατάξεις του άρθρου 65 του ν.4150/2013. 

2. Για τους σκοπούς της παρούσας απόφασης: 

α. Ως «όχημα φόρτωσης» νοείται φορτηγό ή ρυμουλ- 
κούμενο ή ημιρυμουλκούμενο όχημα είτε κυκλοφορεί 
αυτοτελώς είτε ως μέρος συνδυασμού οχήματος με 
αμάξωμα ανοικτό κοινό μη ανατρεπόμενο (πλατφόρμα). 

β. Ως «όχημα φορτίο» νοείται το κάθε άφορτο ρυμουλ- 
κούμενο ή ημιρυμουλκούμενο, με αμάξωμα ανοικτό κοινό 
μη ανατρεπόμενο (πλατφόρμα), που φορτώνεται πάνω σε 
όχημα φόρτωσης. Σύμφωνα με τις διατάξεις του άρθρου 
65 του ν.4150/2013 το συνολικό φορτίο του οχήματος 
μπορεί να αποτελείται μέχρι και δύο οχήματα φορτίο. 

γ. Ως «σχέδιο φόρτωσης» (ΣΦ) νοείται το παραγόμενο 
έγγραφο από την μελέτη φόρτωσης που περιγράφει 
επακριβώς την φόρτωση των οχημάτων φορτίου με το 
όχημα φόρτωσης και πληροί κατ’ ελάχιστον τις προϋ¬ 
ποθέσεις του άρθρου 3 της παρούσας 
δ. Ως «όμοιο όχημα φορτίο» νοείται το κάθε (όχημα 
φορτίο) ρυμουλκούμενο ή ημιρυμουλκούμενο, με αμά¬ 
ξωμα ανοικτό κοινό μη ανατρεπόμενο (πλατφόρμα), 
που αναφέρεται στο σχέδιο φόρτωσης. Γ ια τα όμοια 
οχήματα φορτία δεν διαφέρουν οι απαιτήσεις και οι 
ανάγκες πρόσδεσης από τα οχήματα φορτία για το 
οποίο εκπονήθηκε η μελέτη με ευθύνη του μελετητή. Το 
κάθε «όμοιο όχημα φορτίο» μπορεί να διαφοροποιείται 
από το όχημα φορτίο όπου και μπορεί να ισχύει το ίδιο 
σχέδιο φόρτωσης και για το οποίο εκπονήθηκε η μελέτη 
φόρτωσης στα παρακάτω σημεία: 
αα. Η μάζα του δεν διαφέρει πάνω από 10% 
ββ. Το μεταξόνιό του δεν διαφέρει πάνω από 8% 
γγ. Ο αριθμός αξόνων και η τοποθέτησή τους στο 
όχημα δεν διαφέρει 

δδ. Το ύψος της πλατφόρμας δεν διαφέρει πάνω από 
5% 

ε. Ως «νέα φόρτωση/μεταφορά» νοείται η μεταφορά 
οχημάτων φορτίου διαφορετικών του «ομοίου οχήματος 
φορτίου» που αναφέρονται στο σχέδιο φόρτωσης και 
αναλύονται στην μελέτη φόρτωσης. 

Αρθρο 2 

Προϋποθέσεις φόρτωσης 

Το όχημα φόρτωσης δύναται να μεταφέρει οχήματα 
φορτίο (ρυμουλκούμενα - ημιρυμουλκούμενα) σύμφωνα 
με τα αναφερόμενα στο άρθρο 3 του ν. 3446/2006 όπως 
τροποποιήθηκε με το άρθρο 65 του ν. 4150/2013 και με 
τις εξής προϋποθέσεις: 

1. Στο δάπεδο του αμαξώματος του οχήματος φόρ¬ 
τωσης υπάρχουν τουλάχιστον 4 κατάλληλες υποδο¬ 
χές (δέστρες) για την ασφαλή πρόσδεση του φορτίου. 
(2 από κάθε πλευρά κατ’ ελάχιστο) 

2. Το όχημα φορτίο μεταφέρεται με την πέδη στάθ¬ 
μευσης ενεργοποιημένη. Ο διευθυντήριος άξονας, εάν 
υπάρχει, πρέπει να είναι κατάλληλα ασφαλισμένος με 
πιστοποιημένα μέσα πρόσδεσης, και να τοποθετούνται 
σφήνες στους τροχούς. Όπου είναι δυνατό, οι σφήνες 
στερεώνονται με ασφάλεια στην πλατφόρμα του οχήμα¬ 
τος μεταφοράς. Απαιτείται η απελευθέρωση της πίεσης 
στα υδραυλικά συστήματα. 

3. Το όχημα φορτίο που μεταφέρεται τοποθετείται 
έτσι ώστε το βάρος του να υποστηρίζεται πλήρως από 
το όχημα μεταφοράς. 

4. Το όχημα φορτίο που μεταφέρεται δεν επιτρέπεται 
να εξέχει κατά πλάτος από το αμάξωμα του οχήματος 
που το μεταφέρει. Σε κάθε περίπτωση το πλάτος των 
μεταφερόμενων οχημάτων δεν μπορεί να είναι μεγα¬ 
λύτερο από 2,55μ. το δε συνολικό μέγιστο ύψος του 
οχήματος φόρτωσης και των φορτωμένων οχημάτων 
δεν μπορεί να είναι μεγαλύτερο από 4,00μ. 

5. Το όχημα φορτίο που μεταφέρεται προσδένεται στο 
όχημα μεταφοράς με κατάλληλο εξοπλισμό πρόσδεσης. 
Θα πρέπει να χρησιμοποιείται εντατήρας σε κάθε πρόσ¬ 
δεση και οι προσδέσεις που χρησιμοποιούνται για την 
αποφυγή της μετακίνησης του φορτίου μπρος ή πίσω 
θα πρέπει να τοποθετούνται σε γωνία μικρότερη από 
60° από την οριζόντια θέση, για μέγιστη απόδοση. Οι 
προσδέσεις θα πρέπει να ελέγχονται για επαρκή τάση 
και να τεντώνονται όποτε απαιτείται. 

6. Οι προσδέσεις θα γίνονται στις κατάλληλες υπο¬ 
δοχές (δέστρες) ή και σε τμήματα των αξόνων ή στο 
πλαίσιο του οχήματος φορτίου. Θα πρέπει να αποφεύ¬ 
γεται η καταπόνηση ή η ζημιά σε άλλα τμήματα του 
οχήματος, π.χ. τις σωληνώσεις των φρένων, τις εύκα¬ 
μπτες σωληνώσεις, τα ηλεκτρικά καλώδια κτλ., λόγω 
της πρόσδεσης πάνω ή κοντά σε αυτά. 

7. Τυχόν ελεύθερος εξοπλισμός στα οχήματα φορτίου 
που μεταφέρονται, αλλά και στο όχημα φόρτωσης, θα 
πρέπει να αποθηκεύονται με ασφάλεια. 

8. Σε περίπτωση που μεταφέρονται δύο οχήματα 
φορτίου το ένα πάνω στο άλλο (ρίρργ 03θ1<), τότε το 
κάθε όχημα φορτίο θα πρέπει να προσδένεται σε αυτό 
στο οποίο επικάθεται και στη συνέχεια όλα τα ρυμουλ¬ 
κούμενα μαζί θα πρέπει να προσδένονται στο όχημα 
φόρτωσης σύμφωνα με το παράδειγμα της εικόνας του 
παραρτήματος 1 του άρθρου 4. 

9. Όλα τα μέσα πρόσδεσης που χρησιμοποιούνται θα 
είναι πιστοποιημένα σύμφωνα με το πρότυπο ΕΝ 12195- 
2:2001 ή με το πρότυπο ΕΝ 12195-3:2001 και θα φέρουν 
την προβλεπόμενη σήμανση. 


Αρθρο 3 

Μελέτη και σχέδιο φόρτωσης 

1. Η φόρτωση του οχήματος φόρτωσης της παρούσας 
απόφασης με όχημα φορτίο και η μεταφορά του γίνε¬ 
ται σύμφωνα με σχέδιο φόρτωσης (ΣΦ) που εκπονείται 
μετά από μελέτη φόρτωσης σύμφωνα με το πρότυπο 
ΕΝ 12195-1:2010 για κάθε διαφορετικό όχημα φόρτωσης. 

2. Η μελέτη και το ΣΦ συμπληρώνεται και υπογράφεται 
από διπλωματούχο Μηχανολόγο Μηχανικό ή Πτυχιούχο 
Μηχανολόγο Μηχανικό ΤΕ ή άλλων ειδικοτήτων με τα 
αυτά επαγγελματικά δικαιώματα, για κάθε συνδυασμό 
οχήματος φόρτωσης - όχημα φορτίο που μεταφέρε- 
ται, μετά από μελέτη του. Η ευθύνη για την ορθότητα 
των υπολογισμών, τον καθορισμό των απαιτούμενων 
προσδέσεων, την καταλληλότητα των εξαρτημάτων που 
επελέγησαν και της αποτελεσματικότητας του συστή¬ 
ματος πρόσδεσης ανήκει αποκλειστικά στο μηχανικό 
που εκπόνησε τη μελέτη. Το ΣΦ αναφέρεται σε συγκε¬ 
κριμένο όχημα φόρτωσης και όμοια οχήματα φορτίου. 

3. Η μελέτη γίνεται σύμφωνα με το πρότυπο ΕΝ 12195- 
1:2010 καθώς και με το πρότυπο ΕΝ 12640:2000 όσον 
αφορά των υπολογισμό των σημείων πρόσδεσης του 
φορτίου και θα λαμβάνει την δυσμενέστερη των περι¬ 
πτώσεων όσον αφορά όμοια οχήματα φορτία και λαμ- 
βάνοντας ιδιαίτερα υπόψη τα παρακάτω: 

α. Τις φορτίσεις του οχήματος φόρτωσης και των 
αξόνων του και την κατανομή του φορτίου σε σχέση 
με τις μέγιστες επιτρεπόμενες φορτίσεις. 

β. Το κέντρο βάρος του έμφορτου οχήματος φόρτω¬ 
σης και την ευστάθεια του. 
γ. Τα άρθρα 32 και 53 του ν.2696/1999 όπως ισχύει, 
δ. Τις συστάσεις της Επιτροπής της ΕΕ για την ασφα¬ 
λή φόρτωση (Ευωροβη Βοεί ΡγβοΙιοθ ΘυίάβΙίηοε οη ΘβΓρο 
δθουηηρ ίοΓ Ποαά ΤΓαηεροιΤ) όπως ισχύει 
ε. Τα Διεθνή πρότυπα για την αντοχή των μέσων 
πρόσδεσης (ιμάντες, αλυσίδες κ.λ.π.) 

στ. Τις ιδιαιτερότητες του οχήματος φορτίου όπως η 
ύπαρξη σημείων πρόσδεσης 
ζ. Τ ις τυχόν οδηγίες του κατασκευαστή (οχήματος 
φόρτωσης και οχήματος φορτίου) 
η. Το εγχειρίδιο «Οδηγίες για την ασφάλιση των φορ¬ 
τίων» έκδοση ΥΜΕ 2004 ή νεώτερη. 

4. Στις περιπτώσεις που το φορτίο αποτελείται από 
δύο οχήματα φορτίου τότε η πρόσδεση των οχημάτων 
φορτίων μεταξύ τους υπολογίζεται και ακολουθεί τις 
απαιτήσεις της παρούσας απόφασης. 

5. Το ΣΦ θα έχει την μορφή υποδείγματος που θα 
εκδοθεί από την αρμόδια υπηρεσία και περιγράφει με 
αναλυτικό τρόπο την πρόσδεση του φορτίου ώστε να 
είναι ευχερής ο έλεγχος της από ελεγκτικά όργανα. Το 
ΣΦ αναφέρει το όχημα φόρτωσης, το όχημα φορτίο που 
μεταφέρεται και θα περιγράφει: 

α. Το ακριβές σημείο φόρτωσης του κάθε οχήματος 
φορτίου με το άλλο όχημα φορτίου αλλά και του συνο¬ 
λικού φορτίου με το αμάξωμα του οχήματος φόρτωσης. 

β. Τα απαιτούμενα μέσα πρόσδεσης (αλυσίδες, ιμάντες 
κ.λ.π.) και τον τρόπο χρήσης τους (προένταση κ.λ.π.) με 
την ακριβή περιγραφή της πρόσδεσης του κάθε οχή¬ 
ματος φορτίου με το άλλο όχημα φορτίου αλλά και 
του συνολικού φορτίου με το αμάξωμα του οχήματος 
φόρτωσης. 

γ. Τα τυχόν άλλα μέσα που είναι απαραίτητα για τη 
μεταφορά και την πρόσδεση του κάθε οχήματος φορ¬ 
τίου όπως τάκους ή σφήνες στους τροχούς. 

δ. Την κατάσταση του οχήματος φορτίου για τη με¬ 
ταφορά όπως η θέση των κινουμένων μερών του, της 
απαίτησης για την ενεργοποίηση της πέδης στάθμευ¬ 
σης όπως και η απαίτηση για απελευθέρωση της πίεσης 
στα υδραυλικά συστήματα 
ε. Τις μέγιστες αποκλίσεις που καθορίζουν τα όμοια 
οχήματα φορτίου σύμφωνα με την παρ. 2γ του άρθρου 
1, για τις οποίες ο μελετητής βεβαιώνει ότι ισχύει το ΣΦ. 
Οι αποκλίσεις δεν υπερβαίνουν αυτές που καθορίζονται 
στην παρ. 2γ του άρθρου 1. 

στ. Παραστατικό σχεδιάγραμμα, παρόμοιο του Παραρ¬ 
τήματος 1 του άρθρου 4, που θα απεικονίζει τα βασικά 
μεγέθη (μήκη, μεταξόνια, αρ αξόνων, θέσεις πρόσδεσης 
κλπ) καθώς και τις μέγιστες επιτρεπόμενες αποκλίσεις. 

6. Η μελέτη φόρτωσης και δύο αντίγραφα του ΣΦ 
κατατίθενται στην αρμόδια υπηρεσία Μεταφορών. Το 
ένα αντίγραφο του ΣΦ επικυρώνεται από την υπηρε¬ 
σία, παραδίδεται στον ενδιαφερόμενο και συνοδεύει το 
όχημα φόρτωσης. 

7. Για κάθε νέα φόρτωση/μεταφορά που εντάσσε¬ 
ται στην παρούσα απαιτείται η σύνταξη νέας μελέτης 
φόρτωσης και νέου ΣΦ που γίνεται σύμφωνα με αυτό 
το άρθρο. 


Άρθρο 4 

Διατάξεις Μεταφοράς 

1. Για την ασφαλή μεταφορά των οχημάτων φορτίου 
(ρυμουλκούμενων-ημιρυμουλκούμενων) θα τηρούνται 
οι όροι του π.δ. 1161/1977 και των άρθρων 32 «Φόρτω- 
ση οχημάτων» και 53 «Διαστάσεις και βάρη οχημάτων», 
του ν.2696/1999 που κύρωσε με νόμο τον Κ.Ο.Κ όπως οι 
διατάξεις αυτές ισχύουν καθώς και οι ανωτέρω προϋ¬ 
ποθέσεις φόρτωσης αντίστοιχα. 

2. Κατά τη μεταφορά του οχήματος φορτίου (ρυμουλ- 
κούμενων-ημιρυμουλκούμενων) απαιτείται να βρίσκονται 
επί του οχήματος φόρτωσης το ΣΦ. 

3. Εάν το όχημα φορτίο δεν ανταποκρίνεται στο ΣΦ 
ή δεν είναι ασφαλισμένο σύμφωνα με το ΣΦ τότε επι¬ 
βάλλονται οι διατάξεις του άρθρου 3 και άρθρου 4 του 
ν. 3446/2006. 

4. Για την μεταφορά οχημάτων φορτίου στο όχημα 
φόρτωσης θα υφίστανται επικυρωμένα φωτοαντίγραφα 
των αδειών κυκλοφορίας των οχημάτων φορτίου. 

5. Η φόρτωση πρέπει να είναι σύμφωνα με το παράδειγ¬ 
μα του Παραρτήματος 1 που ενσωματώνεται στην πα¬ 
ρούσα απόφαση και αποτελεί αναπόσπαστο μέρος της. 


Παράρτημα 1 

Παράδειγμα φόρτωσης δύο οχημάτων φορτίου σε επικαθήμενο 



Άρθρο 6 

Η απόφαση αυτή ισχύει από τη δημοσίευσή της. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα 16 Σεπτεμβρίου 2013 


Ο ΥΦΥΠΟΥΡΓΟΣ 

ΜΙΧΑΗΛ ΠΑΠΑΔΟΠΟΥΛΟΣ 

Αριθμ. 10076 (3) 

Ανάθεση Ληξιαρχικών καθηκόντων στο Δήμο 
Ιεράπετρας. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΚΡΗΤΗΣ 

Έχοντας υπόψη: 

1. Τις διατάξεις της παρ. 2 του άρθρου 2 του Ν. 344/1976 
«Περί ληξιαρχικών πράξεων», όπως αντικαταστάθη- 
καν από τις διατάξεις της παρ. 15 του άρθρου 9 του 
Ν. 2307/95 (ΦΕΚ 113Α). 

2. Τις διατάξεις των παρ. 1 και 2 του άρθρου 14 του 
Ν. 2399/96. 

3. Τις διατάξεις του Ν. 3852/2010, «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης- 
Πρόγραμμα Καλλικράτης». 

4. Τις διατάξεις του Ν. 4144/2013 

5. Τη με αριθμ. 127080/57460/21-12-2010 (ΦΕΚ Β' 1984) 
Απόφαση του Υπουργού Εσωτερικών, Αποκέντρωσης 
και Ηλεκτρονικής Διακυβέρνησης. 

6. Την αριθμ. 3003/11-04-2011 απόφαση του Γενικού 
Γραμματέα της Αποκεντρωμένης Διοίκησης Κρήτης περί 
ανάθεσης Ληξιαρχικών καθηκόντων στο Δήμο Ιεράπε¬ 
τρας (ΦΕΚ 809/10-05-2011, τ. Β'). 

7. Τις αριθμ. πρωτ. 7780/6-6-2013 και 7832/7-6-2013 
αιτήσεις παραίτησης από την άσκηση των Ληξιαρχικών 
καθηκόντων των υπαλλήλων του Δήμου Ιεράπετρας 
Σοφίας Αντωνίου του Μιχαήλ και Κωνσταντίνου Νεστο- 
ράκη του Νικολάου αντίστοιχα, λόγω συνταξιοδότησης. 

8. Το αριθμ. πρωτ. ΤΤ 7780+7832/10-07-2013 έγγραφο 
του Δήμου Ιεράπετρας, με το οποίο προτείνει να ανα¬ 
τεθούν καθήκοντα Ληξιάρχων στις δύο (2) Δημοτικές 
Ενότητες του Δήμου Ιεράπετρας ως εξής: 

α) στη Δημοτική Ενότητα Ιεράπετρας στον Γεώργιο 
Λαθουράκη του Δημητρίου κατηγορίας ΤΕ κλάδου ΤΕ 
17 Διοικητικού Λογιστικού με βαθμό Β' και 

β) στη Δημοτική Ενότητα Μακρύ Γιαλού, στην Αικατε¬ 
ρίνη Σωφρονά του Εμμανουήλ, κατηγορίας ΔΕ, κλάδου 
ΔΕΙ Διοικητικού, με βαθμό Δ'. 

9. Την αριθμ. 9688/10-07-2013 βεβαίωση της Δ/σνσης 
Οικονομικών Υπηρεσιών του Δήμου Ιεράπετρας περί 
ύπαρξης της σχετικής πίστωσης στους Κ.Α. 10/6011.01, 
10/6051.01,10/6051.02 και 10/6051.03 του προϋπολογισμού 
του Οικείου Δήμου οικ.Έτους 2013 για την κάλυψη της 
δαπάνης μισθοδοσίας των Ληξιάρχων, αποφασίζουμε: 

Αναθέτουμε την ενάσκηση καθηκόντων ληξιάρχων στο 
Δήμο Ιεράπετρας και στις δύο (2) Δημοτικές Ενότητες 
του Δήμου Ιεράπετρας ως εξής: 

α) στη Δημοτική Ενότητα Ιεράπετρας στον Γεώργιο 
Λαθουράκη του Δημητρίου κατηγορίας ΤΕ κλάδου ΤΕ 
17 Διοικητικού Λογιστικού με βαθμό Β' και 

β) στη Δημοτική Ενότητα Μακρύ Γιαλού στην Αικατε¬ 
ρίνη Σωφρονά του Εμμανουήλ, κατηγορίας ΔΕ, κλάδου 
ΔΕΙ Διοικητικού, με βαθμό Δ'. 

Με την παρούσα ανακαλείται κάθε προηγούμενη από¬ 
φαση περί ανάθεσης Ληξιαρχικών καθηκόντων στις Δη¬ 
μοτικές Ενότητες του Δήμου Ιεράπετρας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Γ ενικός Γ ραμματέας 
Αποκεντρωμένης Διοίκησης 

ΓΕΩΡΓΙΟΣ ΔΕΙΚΤΑΚΗΣ 


Αριθμ. 19573 (4) 

Τροποποίηση Ο.Ε.Υ του Νομικού Προσώπου «Κέντρο Κοι¬ 
νωνικής Προστασίας Αλληλεγγύης Παιδείας & Περι¬ 
βάλλοντος του Δήμου Αλεξανδρούπολης 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις των άρθρων 214,224,225,238,266 και 
280 του Ν. 3852/2010 ( ΦΕΚ 87/τ.Ά'/7-6-2010) «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 

2. Τις διατάξεις του άρθρου 24 του Π.Δ. 142/2010 (ΦΕΚ 
235 Α /27-12-2010) «Οργανισμός της Αποκεντρωμένης 
Διοίκησης Μακεδονίας - Θράκης». 

3. Τις διατάξεις του άρθρου 10 του Ν. 3854/2007 (ΦΕΚ 
143/τ.Α'/28-6-2007) «Κώδικας Κατάστασης Δημοτικών και 
Κοινοτικών Υπαλλήλων» 

5. Τ ις διατάξεις του άρθρου 90 της «Κωδικοποίησης 
της Νομοθεσίας για την Κυβέρνηση και τα Κυβερνη¬ 
τικά όργανα» που κυρώθηκε με το άρθρο πρώτο του 
Π.Δ.63/05 (98/τ.Α'/22-4-2005). 

6. Την αριθμ. 6267/24-4-2012 (ΦΕΚ 1593/τ.Β'/10-5-2012) 
απόφαση του Γεν. Γραμματέα Αποκεντρωμένης Διοί¬ 
κησης Μακεδονίας- Θράκης, σχετικά με την έγκριση 
του Ο.Ε.Υ του Κέντρου Κοινωνικής Προστασίας Αλλη¬ 
λεγγύης, Παιδείας και Περιβάλλοντος του Δήμου Αλε¬ 
ξανδρούπολης. 

7. Την αριθμ. 93/2012 απόφαση του Διοικητικού Συμ¬ 
βουλίου του Κέντρου Κοινωνικής Προστασίας Αλλη¬ 
λεγγύης, Παιδείας και Περιβάλλοντος του Δήμου Αλε¬ 
ξανδρούπολης 

8. Την αριθμ.1/3/02-08-2013 γνωμοδότηση του Υπηρε¬ 
σιακού Συμβουλίου Δημ. Υπαλλήλων Ν. Έβρου. 

9. Την αριθμ.πρωτ. οικ. 53844/10-7-13 (ΦΕΚ 2017/Β7 
16.8.2013) απόφαση μας περί «Ανάθεσης άσκησης αρ¬ 
μοδιοτήτων σε οργανικές μονάδες της Αποκεντρωμέ¬ 
νης Διοίκησης Μακεδονίας -Θράκης και παροχή εξου¬ 
σιοδότησης υπογραφής πράξεων και εγγράφων «Με 
εντολή Γ ενικού Γ ραμματέα» στους προϊσταμένους των 
οργανικών μονάδων της Αποκεντρωμένης Διοίκησης 
Μακεδονίας - Θράκης», αποφασίζουμε: 

Εγκρίνουμε τον Οργανισμό Εσωτερικής Λειτουργίας 
του Νομικού Προσώπου «Κέντρο Κοινωνικής Προστασίας 
Αλληλεγγύης, Παιδείας και Περιβάλλοντος του Δήμου 
Αλεξανδρούπολης όπως παρακάτω αναφέρεται: 

Αρθρο Ιο 

ΔΙΑΡΘΡΩΣΗ ΚΟΙΝΩΝΙΚΩΝ ΥΠΗΡΕΣΙΩΝ 

Παρ. 3. Διεύθυνση Κοινωνικής Προστασίας - Αλλη¬ 
λεγγύης 

Προστίθεται γ. Τμήμα ΚΔΑΠ-ΜΕΑ 
Άρθρο 6ο 

Αρμοδιότητες Διεύθυνσης Κοινωνικής Προστασίας - 
Αλληλεγγύης 

Προστίθεται παρ. γ. Αρμοδιότητες τμήματος ΚΔΑΠ - 
ΜΕΑ 

1. Απασχολεί με ασφάλεια και αξιοποιεί των ελεύθερο χρόνο των παιδιών/ εφήβων/ νέων με αναπηρίες, με την 
ανάπτυξη προσωπικής ή ομαδικής δραστηριότητας. 

2. Εκπαιδεύει ατομικά πάνω σε θέματα αυτοεξυπηρέτησης [διατροφή, καθαριότητα, υγιεινή]. 

3. Αναπτύσσει κοινωνικές δεξιότητες. 

4. Υλοποιεί προγράμματα έκφρασης και ψυχαγωγίας, άσκησης λόγου, άθλησης και σωματικής αγωγής. 

5. Αναπτύσσει φιλικούς δεσμούς και κοινωνικές σχέσεις. 

6. Υποστηρίζει την οικογένεια. 

7. Εκπαιδεύει τα μέλη της οικογένειας στην κατάλληλη αντιμετώπιση των εξειδικευμένων αναγκών φροντίδας 
και εκπαίδευσης των παιδιών/ εφήβων/ νέων με αναπηρίες. 

8. Ενημερώνει την οικογένεια και τους παραπέμπει στις αρμόδιες υπηρεσίες για την κάλυψη εξειδικευμένων 
αναγκών των παιδιών τους με αναπηρίες. 

9. Διασυνδέεται με τις εκπαιδευτικές μονάδες ειδικής αγωγής, τις κοινωνικές υπηρεσίες, τους φορείς και τις 
ομάδες στήριξης και διεκδίκησης των δικαιωμάτων των ατόμων με αναπηρίες με το δίκτυο υπηρεσιών πρωτο¬ 
βάθμιας υγείας της περιοχής και με τις εθελοντικές οργανώσεις. 

10. Διασυνδέεται με φορείς που υλοποιούν προγράμματα προεπαγγελματικής κατάρτισης 

Αρθρο 14ο 

Προϊστάμενοι Υπηρεσιών 

Η παράγραφος 2 τροποποιείται όπως παρακάτω: 


2 

Διεύθυνση Διοικητικών - Οικονουικών Υπηοεσιών 

ΠΕ Διοικητικού Οικονομικού, 


και Πληοοωοοικήσ 

ΠΕ Οικονομικού Λογιστικού, 

ΠΕ Πληροφορικής ή ΤΕ Διοικητικού Λογιστικού ή 

ΤΕ Πληροφορικής ή 

ΤΕ Τοπικής Αυτοδιοίκησης ή ΤΕ Νηπιαγωγών 
(προσωρινός) ή ΤΕΘΒρεφονηπιοκομίας 

2.1 

Τμήμα Διοικητικής Υπηρεσίας 

ΠΕ Διοικητικού Οικονομικού, 


ΠΕ Οικονομικού Λογιστικού, 

ΠΕ Πληροφορικής ή ΤΕ Διοικητικού Λογιστικού ή 

ΤΕ Πληροφορικής ή 

ΤΕ Τοπικής Αυτοδιοίκησης ή ΤΕ Νηπιαγωγών 
(προσωρινός) ή ΤΕΘΒρεφονηπιοκομίας και εν ελ¬ 
λείψει ΔΕ 

2.2 

Τμήμα Οικονομικής Υπηρεσίας 

ΠΕ Διοικητικού Οικονομικού, 

ΠΕ Οικονομικού Λογιστικού, 

ΠΕ Πληροφορικής ή ΤΕ Διοικητικού Λογιστικού ή 

ΤΕ Πληροφορικής ή 

ΤΕ Τοπικής Αυτοδιοίκησης ή ΤΕ Νηπιαγωγών 
(προσωρινός) ή ΤΕΘΒρεφονηπιοκομίας και εν ελ¬ 
λείψει ΔΕ 


Η παράγραφος 4 τροποποιείται όπως παρακάτω: 

4 

Διεύθυνση Κοινωνικής Προστασίας - 
Αλληλεγγύης 

ΠΕ Ψυχολόγων, ΠΕ Κοινωνιολόγων, ΠΕ Κοινωνικής 
Πολιτικής, 

ΤΕ Κοινωνικής Εργασίας , 

ΤΕ Κοινωνικών Λειτουργών 

ΠΕ οικονομικού, 

ΠΕ προσωρινός 

4.1 

Τμήμα Κοινωνικής Υπηρεσίας 

ΠΕ Κοινωνικής Διοίκησης κατεύθυνσης Κοινωνικής 
Εργασίας, ΠΕ Ψυχολόγων, ΠΕ Κοινωνιολόγων, ΠΕ Κοι¬ 
νωνικής Πολιτικής, ΤΕ Κοινωνικών Λειτουργών 

ΠΕ Νοσηλευτών , ΠΕ Προσωρινός , 

ΤΕ ή ΠΕ όλων των ειδικοτήτων και εν ελλείψει ΔΕ 
Κοινωνικών Επιμελητών 

4.2 

Τμήμα Κοινωνικών Προγραμμάτων και 

ΠΕ Κοινωνικής Διοίκησης κατεύθυνσης Κοινωνικής 


Δράσεων 

Εργασίας, ΠΕ Κοινωνικής Πολιτικής, 

ΠΕ Οικονομικού Λογιστικού, 

ΠΕ Κοινωνιολόγων, ΠΕ Ψυχολόγων, ΠΕ Νοσηλευτών , 

ΠΕ Προσωρινός , 

ΤΕ Κοινωνικών Λειτουργών, 

ΤΕ ή ΠΕ όλων των ειδικοτήτων και εν ελλείψει ΔΕ 
Κοινωνικών Επιμελητών 

4.3 

Τμήμα ΚΔΑΠ - ΜΕΑ 

ΠΕ Κοινωνικής Διοίκησης κατεύθυνσης Κοινωνικής 
Εργασίας, ΠΕ Κοινωνικής Πολιτικής, 

ΠΕ Κοινωνιολόγων, ΠΕ Ψυχολόγων, ΠΕ Νοσηλευτών , 

ΠΕ Προσωρινός , 

ΤΕ Κοινωνικών Λειτουργών 

ΤΕ ή ΠΕ όλων των ειδικοτήτων και εν ελλείψει ΔΕ 
Κοινωνικών Επιμελητών 


Τα υπόλοιπα άρθρα του Ο.Ε.Υ. του Κέντρου Κοινωνικής Προστασίας, Αλληλεγγύης, Παιδείας και Περιβάλλοντος 
Δήμου Αλεξανδρούπολης παραμένουν όπως έχουν. 

Με την τροποποίηση αυτή του οργανισμού δεν προκαλείται δαπάνη σε βάρος του προϋπολογισμού του Δήμου, 
διότι δεν προστείθεται καμία θέση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κομοτηνή, 20 Σεπτεμβρίου 2013 

Ο Γενικός Γραμματέας 
Αποκεντρωμένης Διοίκησης 
ΑΘΑΝΑΣΙΟΣ ΚΑΡΟΥΝΤΖΟΣ 

Αριθμ. Φ.311/491 (5) 

Συγκρότηση συνεργείου υπερωριακής απασχόλησης 

Ο ΠΕΡΙΦΕΡΕΙΑΡΧΗΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τον Ν. 3852/2010 «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης - Πρόγραμμα 
Καλλικράτης» (ΦΕΚ 87Α72010). 

2. Το ΠΔ 133/27.12.2010 (ΦΕΚ 226/2010 Α') περί Οργα¬ 
νισμού Περιφέρειας Κεντρικής Μακεδονίας. 

3. Το άρθρο 6 του Ν. 3833/2010 «Μείωση ορίων υπε- 
ρωριακής απασχόλησης» «Προστασία της Εθνικής Οι¬ 
κονομίας - Επείγοντα μέτρα για την αντιμετώπιση της 
δημοσιονομικής κρίσης» ΦΕΚ 40Α/2010). 

4. Το άρθρο 25 παρ. 7 του Ν. 2738/1999 «Συλλογικές 
διαπραγματεύσεις στη Δημόσια Διοίκηση κλπ» (ΦΕΚ 
180 Α'/1999). 

5. Τις διατάξεις του άρθρου 16 του Ν. 3205/2003 (ΦΕΚ 
297/Α723.12.2003). 

6. Τ ις διατάξεις του άρθρου 20 «Υπερωριακή εργασία» 
του Ν. 4024/2011 «Συνταξιοδοτικές ρυθμίσεις, ενιαίο μι¬ 
σθολόγιο - βαθμολόγιο, εργασιακή εφεδρεία και άλλες 
διατάξεις εφαρμογής του μεσοπρόθεσμου πλαισίου της 
δημοσιονομικής στρατηγικής» (ΦΕΚ 226/Α/2011). 


7. Τις διατάξεις του άρθρου 38 του Ν. 3986/2011 «Δη¬ 
μοσιονομικές ρυθμίσεις» (ΦΕΚ 152/Α/2011). 

8. Την ανάγκη αντιμετώπισης εξαιρετικών, απρόβλε¬ 
πτων ή εκτάκτων αναγκών όπως πλημμύρες, χιονοπτώ¬ 
σεις, πυρκαγιές κ.λπ., ή εκτάκτων υπηρεσιακών αναγκών. 

9. Το γεγονός ότι είναι εξασφαλισμένη η πίστωση 
που απαιτείται, για την πληρωμή της συγκεκριμένης 
δαπάνης, που ανέρχεται στο ποσό των 500 €ΥΡΩ και 
θα βαρύνει τον προϋπολογισμό του έτους 2013, ειδικό 
φορέα 721 ΚΑΕ 0511, αποφασίζουμε: 

Καθορίζουμε τους μήνες και τις ώρες που ο υπάλλη¬ 
λος του Τμήματος Πολιτικής Προστασίας της Π.Ε.Χ. θα 
απασχοληθεί υπερωριακά κατά το έτος 2013. 


ΟΝΟΜ/ΝΥΜΟ 

ΑΠΟΓΕΥΜΑΤΙΝΕΣ ΩΡΕΣ 


10ος 

11ος 

12ος 

Στεργιάδης 

Χαράλαμπος 

20 

20 

20 


Η απόφαση αυτή να δημοσιευθεί στην Εφημερίδα της 
Κυβερνήσεως. 


Πολύγυρος, 16 Σεπτεμβρίου 2013 

Ο Περιφερειάρχης κ.α.α. 

Ο Αναπληρωτής Περιφερειάρχης 

ΓΙΩΡΓΟΣ ΙΩΑΝΝΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 


















